section_heading: Životopis
paragraph_text: Rođen je 12. listopada 1866. godine kao nezakonito dijete nadničara i kućne pomoćnice na sjeveru Škotske. Nakon završene osnovne škole je obavljao razne poslove u Engleskoj, gdje se s vremenom počeo baviti novinarstvom. Još u mladosti je izražavao interes za bavljenje politikom i sklonost socijalističkim idejama, a neko vrijeme bio i član Fabijanskog društva. Godine 1887. je na sebe skrenuo pažnju pamfletom kojim je osudio nasilno gušenje londonskih porsvjeda kao Krvava nedjelja. Godine 1893. se priključio Nezavisnoj laburističkoj stranci (ILP), a 1896. godine oženio za feminističku aktivisticu Margaret Gladstone, s kojom će imati šestoro djece.